"A kivégzés" című, magyar-román koprodukcióban készített kisjátékfilmjét, amely egy széthulló családban élő testvérpárról szól, akik újra és újra eljátsszák a Ceaușescu-házaspár kivégzését, meghívták a 2014-es cannes-i fesztivál hivatalos válogatásának rövidfilm-versenyébe. A film a 20. Szarajevói Filmfesztiválon különdíjat kapott, a marosvásárhelyi 22. Alter-Native Nemzetközi Rövidfilmfesztiválon a román kulturális minisztérium díját kapta meg.